На основу Решења о банкротству стечајног судије Привредног суда у Чачку Ст.бр. 09/2022 од 12.10.2022. године, а у складу са чланoвима 131,132,133,135,136,136а,136б,136в,136г. Закона о стечају («*Службени гласник Републике Србије» број 104/2009,99/2011,83/2014,113/2017*) и Националним стандардом број 5 – Национални стандард о начину и поступку уновчења имовине стечајног дужника («*Службени гласник Републике Србије» број 62/2018*), стечајни управник стечајног дужника

**TUP NEDA ZAMID EXPORT-IMPORT doo u stečaju РУДНИК, Карађорђева 9.**

**ОГЛАШАВА**

**Прву продају имовине јавним прикупљањем понуда**

|  |  |  |
| --- | --- | --- |
| **Предмет продаје** | **Процењена вредност (дин.)** | **Депозит (дин.)** |
| **Зграда пословних услуга- Затворени базен уз постојећи хотел** (број објекта 2.), на КП 2408 КО РУДНИК, Варошица Рудник, површина 381 м2, корисне површине 469 м2, грађевинске површине 538 м2, приземље + две етаже, уписан у Листу непокретности бр 377 КО Рудник. Објекат има употребну дозволу. | **10.545.000,00** | **2.109.000,00** |

Напомена: *Списак целокупне имовине стечајног дужника, као и статус исте, детаљно је приказан у продајној документацији.*

Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **30.000,00 динара, увећано за износ ПДВ*.*** Профактура се може преузети на адреси стечајног дужника, сваког радног дана, у периоду од 9:00 до 13:00 часова, уз обавезну најаву стечајном управнику. Рок за откуп продајне документације је **30.05.2023. год**.;
2. уплате **депозит** на текући рачун стечајног дужника бр: **200-3513390101914-48** отворен код „Банка поштанска штедионица“ AД Београд, или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје, односно најкасније **10.06.2023. год.** У случају да се као депозит положи првокласна банкарска гаранција, оригинал исте се ради провере мора доставити **искључиво лично** стечајном управнику, Горњи Милановац, Вука Караџића 105, најкасније **10.06.2023.** **год.** до **16:30** часова по београдском времену (GMT+1). У обзир ће се узети само банкарске гаранције које пристигну на назначену адресу у назначено време.
3. потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 09:00 до 13:00 часова (уз претходну најаву стечајномг управнику), а најкасније 7 дана пре заказане продаје.

**Затворене понуде достављају се на адресу: Велибор Лукић- стечајни управник, Вука Караџића 105, 32300 Горњи Милановац.**

**Крајњи рок за достављање понуда је 15.06.2023. год. до 12:00 часова.**

**У разматрање ће се узети само понуде у писаној форми, достављене у запечаћеним ковертама са назнаком ''ПОНУДА – НЕ ОТВАРАТИ'' на коверти, називом стечајног дужника, а које пристигну на назначену адресу до назначеног времена.**

**Запечаћена коверта треба да садржи:**

- пријаву за учешће у поступку јавног прикупљања понуда;

- потписану понуду, уз навођење јасно одређеног износа за куповину предмета продаје;

- доказ о уплати депозита или копију банкарске гаранције;

- потписану изјаву о губитку права на повраћај депозита;

- извод из регистра привредних субјеката и ОП образац, ако се као потенцијални купац пријављује правно лице;

- овлашћење за заступање, oдносно предузимање конкретних радњи у поступку продаје (за пуномоћнике);

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

Јавно отварање понуда одржаће се дана **15.06.2023. год.** у **12:15** часова (15 минута по истеку времена за прикупљање понуда) на адреси: **Вука Карџића 105, Горњи Милановац,** у присуству комисије за отварање понуда.

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје**. Стечајни управник поступа у складу са чланом 136 в. Закона о стечају. Ако је излицитирана цена мања од 50% процењене вредности стечајни управник је дужан да прибави сагласност Одбора поверилаца и разлучних поверилаца. Уколико Одбор поверилаца, разлучни односно заложни поверилац у року од 15 дана од дана пријема захтева, стечајном управнику не доставе одобрење у складу са чланом 136 в Закона, стечајни управник ће прогласити јавно надметање неуспешним.

Купопродајни уговор се закључује под условом да је депозит који је обезбеђен гаранцијом уплаћен на рачун стечајног дужника у року од 5 радних дана од дана продаје или добијања сагласности. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач.

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор закључује након пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Проглашени купац је дужан да уплати преостали износ купопродајне цене у року од **8 дана** од дана потписивања купопродајног уговора.

Порезе и трошкове који произлазе из закљученог купопродајног уговора у целости сноси купац.

Oвлашћено лице: Стечајни управник Велибор Лукић, контакт телефон**: 063/627139.**